মুলহল্যান্ড ড্রাইভ () ডেভিড লিঞ্চ রচিত ও পরিচালিত ২০০১ সালের পরাবাস্তববাদী নব্য নয়ার রহস্য চলচ্চিত্র। এতে শ্রেষ্ঠাংশে অভিনয় করেছেন নেওমি ওয়াটস, লরা হ্যারিং, জাস্টিন থারো, অ্যান মিলার, মার্ক পেলেগ্রিনো, ও রবার্ট ফর্স্টার। চলচ্চিত্রটি লস অ্যাঞ্জেলেসে সদ্য আসা বেটি এলমস (ওয়াটস) নামক একজন উচ্চাকাঙ্ক্ষী অভিনেত্রীর গল্প বর্ণনা করে, যে গাড়ি দুর্ঘটনায় স্মৃতিভ্রষ্ট এক তরুণীর (হ্যারিং) সাথে পরিচিত হয় এবং তাদের বন্ধুত্ব গড়ে ওঠে। এছাড়া এই গল্পে হলিউডের চলচ্চিত্র পরিচালক (থারো)-সহ আরও কিছু সংক্ষিপ্ত বর্ণনা ও চরিত্রের দেখা পাওয়া যায়।  মার্কিন-ফরাসি যৌথ প্রযোজনাটি মূলত টেলিভিশন চলচ্চিত্র হিসেবে নির্মাণের পরিকল্পনা ছিল এবং ১৯৯৯ সালে বেশিরভাগ অংশ ধারণ করা হয়, যেখানে লিঞ্চের পরিকল্পনা ছিল এটি একটি সম্ভাবনাময় ধারাবাহিক হিসেবে উন্মুক্ত রাখা। লিঞ্চের নির্মাণ দেয়ার পর টেলিভিশন নির্বাহীরা তা বাতিল করে দেয়। লিঞ্চ এরপর এতে সমাপ্তি টেনে এটিকে পূর্ণদৈর্ঘ্য চলচ্চিত্র হিসেবে রূপদান করেন। লিঞ্চের নিজস্ব বৈশিষ্টসুলভ পরাবাস্তববাদী শৈলীর সাথে অর্ধেক টেলিভিশন ও অর্ধেক চলচ্চিত্রের ফলাফল এই চলচ্চিত্রের ঘটনাবলিকে ব্যাখ্যার জন্য উন্মুক্ত করে দেয়। লিঞ্চ এই গল্পের ব্যাখ্যা প্রদানের প্রস্তাবকে প্রত্যাখান করেন এবং এই গল্প কি বিবৃত করছে তা নিয়ে গবেষণা করার বিষয়টি দর্শক, সমালোচক ও অভিনয়শিল্পী-কলাকুশলীদের কাছে ছেড়ে দেন। তিনি এই চলচ্চিত্রের ট্যাগলাইন দেন "স্বপ্নের শহরে ভালোবাসার গল্প"।  মনস্তাত্ত্বিক থ্রিলার হিসেবে শ্রেণিকৃত মুলহল্যান্ড ড্রাইভ চলচ্চিত্রটির জন্য লিঞ্চ ২০০১ সালের কান চলচ্চিত্র উৎসব থেকে শ্রেষ্ঠ পরিচালক বিভাগে কান চলচ্চিত্র উৎসব পুরস্কার (প্রি দে লা মিজ অঁ সেন) অর্জন করেন। তিনি দ্য ম্যান হু ওয়াজন্ট দেয়ার-এর জন্য প্রাপ্ত জোয়েল কোয়েনের সাথে যৌথভাবে এই পুরস্কারটি লাভ করেন। এছাড়া লিঞ্চ শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। চলচ্চিত্রটি নেওমি ওয়াটসের হলিউড প্রোফাইল বৃদ্ধি করে এবং এটি তারকা বর্ষীয়ান হলিউড অভিনেত্রী অ্যান মিলারের সর্বশেষ চলচ্চিত্র।  মুলহল্যান্ড ড্রাইভ প্রায়ই লিঞ্চের অন্যতম সেরা সৃষ্টিকর্ম এবং সর্বকালের সেরা চলচ্চিত্র হিসেবে বিবেচিত হয়। এটি ২০২২ সালে সাইট অ্যান্ড সাউন্ডের সমালোচকদের জরিপে সেরা চলচ্চিত্রের তালিকায় ৮ম স্থান অধিকার করে এবং ২০১৬ সালের বিবিসির জরিপের ২০০০ সালের পর নির্মিত সেরা চলচ্চিত্রের তালিকায় শীর্ষ স্থান অধিকার করে।  অভিনয়শিল্পীদল  নেওমি ওয়াটস - বেটি এলমস/ডায়ান সেলউইন  লরা হ্যারিং - রিটা/ক্যামিলা রোডস  জাস্টিন থারো - অ্যাডাম কেশার  অ্যান মিলার - কোকো  মার্ক পেলেগ্রিনো - জো  রবার্ট ফর্স্টার - গোয়েন্দা ম্যাকনাইট  ব্রেন্ট ব্রিস্কো - গোয়েন্দা ডোমগার্ড  ড্যান হেডায়া - ভিনসেঞ্জো কাস্তিগ্লিয়ানে  আঞ্জেলো বাদালামেন্তি - লুইজি কাস্তিগ্লিয়ানে  মাইকেল জে. অ্যান্ডারসন - মিস্টার রোক  মন্টি মন্টগামারি - দ্য কাউবয়  লি গ্র্যান্ট - লুইস বোনার  জেমস ক্যারেন - ওয়ালি ব্রাউন  চ্যাড এভারেট - জিমি কাট্‌জ  রিচার্ড গ্রিন - জাদুকর  রেবেকা দেল রিও - স্বয়ং  মেলিসা জর্জ - ক্যামিলা রোডস  জেনো সিলভা - কুকি/এমসি  বিলি রে সাইরাস - জিন  লরি হোরিং - লরেইন কেশার  মুক্তি ২০০১ সালের মে মাসে কান চলচ্চিত্র উৎসবে মুলহল্যান্ড ড্রাইভ-এর উদ্বোধনী প্রদর্শনী অনুষ্ঠিত হয় এবং বিপুল প্রশংসিত হয়। লিঞ্চ এই উৎসব থেকে দ্য ম্যান হু ওয়াজন্ট দেয়ার-এর জন্য প্রাপ্ত জোয়েল কোয়েনের সাথে যৌথভাবে শ্রেষ্ঠ পরিচালক বিভাগে কান চলচ্চিত্র উৎসব পুরস্কার (প্রি দে লা মিজ অঁ সেন) অর্জন করেন। চলচ্চিত্রটি অনেক সমালোচকের কাছ থেকে ইতিবাচক পর্যালোচনা লাভ করে এবং লিঞ্চের কর্মজীবনের সবচেয়ে বেশি দর্শক প্রতিক্রিয়া লাভ করে।  চলচ্চিত্রটি রহস্যময় পোস্টার সংবলিত সংক্ষিপ্ত নাম "মুলহল্যান্ড ডিআর." হিসেবে প্রচার করা হয়।  বক্স অফিস ইউনিভার্সাল পিকচার্স ২০০১ সালের ১২ই অক্টোবর মার্কিন যুক্তরাষ্ট্রের ৬৬টি প্রেক্ষাগৃহে মুলহল্যান্ড ড্রাইভ মুক্তি দেয়, যা প্রথম সপ্তাহে ৫৮৭,৫৯১ মার্কিন ডলারের বেশি আয় করে। পরবর্তীকালে এটি ২৪৭টি প্রেক্ষাগৃহে মুক্তি পায় এবং মার্কিন বক্স অফিস থেকে ৭,২২০,২৪৩ মার্কিন ডলার আয় করে। টিভিএ ফিল্মস ২০০১ সালের ২৬শে অক্টোবর চলচ্চিত্রটি কানাডায় প্রেক্ষাগৃহে মুক্তি দেয়। মার্কিন যুক্তরাষ্ট্রের বাইরে অন্যান্য অঞ্চলে চলচ্চিত্রটি ১২,৮৯৭,০৯৬ মার্কিন ডলার আয় করে। চলচ্চিত্রটি মূল মুক্তিতে বিশ্বব্যাপী মোট ২০,১১৭,৩৩৯ মার্কিন ডলার আয় করে এবং পরবর্তী পুনঃমুক্তিতে আরও অল্প অল্প আয় করে।  পুরস্কার ও সম্মাননা লিঞ্চ একাডেমি পুরস্কার আয়োজনে শ্রেষ্ঠ পরিচালক বিভাগে মনোনয়ন লাভ করেন। হলিউড ফরেন প্রেস অ্যাসোসিয়েশন থেকে চলচ্চিত্রটি শ্রেষ্ঠ নাট্যধর্মী চলচ্চিত্র ও শ্রেষ্ঠ পরিচালক-সহ চারটি বিভাগে মনোনয়ন লাভ করে। এছাড়া এটি লস অ্যাঞ্জেলেস চলচ্চিত্র সমালোচক সমিতি, বস্টন চলচ্চিত্র সমালোচক সমিতি, অনলাইন চলচ্চিত্র সমালোচক সমিতি, জাতীয় চলচ্চিত্র সমালোচক সমিতি, নিউ ইয়র্ক চলচ্চিত্র সমালোচক সমিতি ও শিকাগো চলচ্চিত্র সমালোচক সমিতি কর্তৃক শ্রেষ্ঠ চলচ্চিত্রের পুরস্কার লাভ করে।   প্রদানের তারিখ পুরস্কার বিভাগ মনোনীত ফলাফল ২০ মে ২০০১ কান চলচ্চিত্র উৎসব পুরস্কার পাল্ম দর ডেভিড লিঞ্চ  শ্রেষ্ঠ পরিচালক ডেভিড লিঞ্চ  (দ্য ম্যান হু ওয়াজন্ট দেয়ার-এর জন্য প্রাপ্ত জোয়েল কোয়েনের সাথে যৌথভাবে)   ১৫ ডিসেম্বর ২০০১ লস অ্যাঞ্জেলেস চলচ্চিত্র সমালোচক সমিতি পুরস্কার শ্রেষ্ঠ পরিচালক ডেভিড লিঞ্চ  ১৬ ডিসেম্বর ২০০১ বস্টন চলচ্চিত্র সমালোচক সমিতি পুরস্কার শ্রেষ্ঠ চলচ্চিত্র   শ্রেষ্ঠ পরিচালক ডেভিড লিঞ্চ  শ্রেষ্ঠ অভিনেত্রী নেওমি ওয়াটস  ২ জানুয়ারি ২০০২ অনলাইন চলচ্চিত্র সমালোচক সমিতি পুরস্কার শ্রেষ্ঠ চলচ্চিত্র  শ্রেষ্ঠ পরিচালক ডেভিড লিঞ্চ  শ্রেষ্ঠ মৌলিক চিত্রনাট্য  শ্রেষ্ঠ অভিনেত্রী নেওমি ওয়াটস  শ্রেষ্ঠ আলোচিত অভিনয়  শ্রেষ্ঠ মৌলিক সুর আঞ্জেলো বাদালামেন্তি  শ্রেষ্ঠ চিত্রগ্রহণ পিটার ডেমিং  ৪ জানুয়ারি ২০০২ জাতীয় চলচ্চিত্র সমালোচক সমিতি পুরস্কার শ্রেষ্ঠ চলচ্চিত্র  শ্রেষ্ঠ পরিচালক ডেভিড লিঞ্চ  শ্রেষ্ঠ অভিনেত্রী নেওমি ওয়াটস  শ্রেষ্ঠ চিত্রগ্রহণ পিটার ডেমিং  ৫ জানুয়ারি ২০০২ আমেরিকান ফিল্ম ইনস্টিটিউট পুরস্কার বর্ষসেরা চলচ্চিত্র  বর্ষসেরা পরিচালক ডেভিড লিঞ্চ  বর্ষসেরা অভিনেত্রী নেওমি ওয়াটস  বর্ষসেরা সুরকার আঞ্জেলো বাদালামেন্তি  ৬ জানুয়ারি ২০০২ নিউ ইয়র্ক চলচ্চিত্র সমালোচক সমিতি পুরস্কার শ্রেষ্ঠ চলচ্চিত্র  ২০ জানুয়ারি ২০০২ গোল্ডেন গ্লোব পুরস্কার শ্রেষ্ঠ নাট্যধর্মী চলচ্চিত্র  শ্রেষ্ঠ পরিচালক ডেভিড লিঞ্চ  শ্রেষ্ঠ চিত্রনাট্য  শ্রেষ্ঠ মৌলিক সুর আঞ্জেলো বাদালামেন্তি  ২৪ ফেব্রুয়ারি ২০০২ বাফটা পুরস্কার শ্রেষ্ঠ সঙ্গীত আঞ্জেলো বাদালামেন্তি  শ্রেষ্ঠ চিত্রসম্পাদনা ম্যারি সুইনি  ২৫ ফেব্রুয়ারি ২০০২ শিকাগো চলচ্চিত্র সমালোচক সমিতি পুরস্কার শ্রেষ্ঠ চলচ্চিত্র  শ্রেষ্ঠ পরিচালক ডেভিড লিঞ্চ  শ্রেষ্ঠ অভিনেত্রী নেওমি ওয়াটস  ২৩ মার্চ ২০০২ ইন্ডিপেন্ডেন্ট স্পিরিট পুরস্কার শ্রেষ্ঠ চিত্রগ্রহণ পিটার ডেমিং  ২৪ মার্চ ২০০২ একাডেমি পুরস্কার শ্রেষ্ঠ পরিচালক ডেভিড লিঞ্চ  ২ মার্চ ২০০২ সেজার পুরস্কার শ্রেষ্ঠ বিদেশি চলচ্চিত্র ডেভিড লিঞ্চ  ১৮ মে ২০০২ আলমা পুরস্কার সেরা চলচ্চিত্র অভিনেত্রী লরা হ্যারিং   তথ্যসূত্র   বহিঃসংযোগ    দাপ্তরিক ওয়েবসাইট ও ট্রেইলার            Lost on Mulholland Dr. , তুলনামূলক বিশ্লেষণ ও তথ্য কণিকা  Mulholland Drive at LynchNet.com – includes interviews, press kit, film clips  Mulholland Drive  at Critics Round Up  'No hay banda': A Long, Strange Trip Down David Lynch's Mulholland Drive   – found within the DVD  David Lynch' Interview on Mulholland Drrive  বিষয়শ্রেণী:২০০১-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ডেভিড লিঞ্চ পরিচালিত চলচ্চিত্র বিষয়শ্রেণী:স্বাধীন চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:পরাবাস্তববাদী চলচ্চিত্র বিষয়শ্রেণী:মনস্তাত্ত্বিক থ্রিলার চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র বিষয়শ্রেণী:এলজিবিটিকিউ সম্পর্কিত নাট্য চলচ্চিত্র বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:চলচ্চিত্রে নারী উভকামিতা বিষয়শ্রেণী:এলজিবিটিকিউ সম্পর্কিত থ্রিলার চলচ্চিত্র বিষয়শ্রেণী:ফরাসি স্বাধীন চলচ্চিত্র বিষয়শ্রেণী:মার্কিন আভঁ-গার্দ ও পরীক্ষামূলক চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:স্টুডিওক্যানেলের চলচ্চিত্র বিষয়শ্রেণী:ফরাসি থ্রিলার নাট্য চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:২০০০-এর দশকের রহস্য চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:হলিউড সম্পর্কে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:উত্তর আধুনিক চলচ্চিত্র